**Gerbiami tėveliai,**

Būti tėvais yra sudėtingas uždavinys, ypatingai tuomet kai nėra vienos instrukcijos, kaip teisingai jais būti, todėl visada pravartu rasti kitą požiūrio tašką ir pažvelgti į savo vaikutį bei save iš šalies.

Esu **Renata Kupšytė**, Klaipėdos pedagoginės psichologinės tarnybos psichologė ugdymo įstaigose – lopšeliuose/darželiuose ir darželyje/mokykloje. Konsultuoju tėvelius/globėjus, pedagogus, vaikus.

**Svarbu prisiminti,** jog *psichologinė pagalba per prievartą nėra teikiama.* Kas bebūtų klientas – suaugęs ar vaikas, jis pats turi norėti eiti pas psichologą. Todėl bendradarbiavimas su psichologu yra svarbiausias akcentas, siekiant problemų sprendimo ar kitokio žvilgsnio į esamą situaciją.

Taip pat laikausi Psichologų profesinės etikos kodekso: http://www.psichologusajunga.lt/?p=104

**Vaikų konsultavimas specifinis.** Savo problemas jie atsineša iš šeimos, iš bendravimo su tėveliais, demonstruodami iš jų išmoktą elgesį. Todėl dirbti tik su vaiku nėra prasmės. Tokiu atveju dirbu su visa šeima.

*„Neauklėkit vaikų, auklėkit save, vis tiek jie bus kaip jūs.“*

Kviečiu kreiptis kvalifikuotos psichologinės pagalbos, jei:

* jūsų vaikas susiduria su įvairiomis baimėmis;
* jūsų vaikas gedi artimo žmogaus ar naminio gyvūnėlio;
* jūsų vaikas liūdi dėl to, kad skiriasi/išsiskyrė ar išvyko gyventi į užsienį tėvai (ar vienas iš jų);
* norite patobulinti bendravimo su vaiku ar vaiko auklėjimo įgūdžius;
* tikite, kad santykius su vaiku gerinti įmanoma ir niekada ne vėlu;
* vyksta skyrybų procesas ir jūs rūpinatės vaiko psichologinės gerovės išsaugojimu;
* pasikeitė vaiko elgesys ir neatrandate elgesio pokyčių priežasčių;
* vaikas mikčioja ar jam pasireiškia tikas;
* vaikas agresyvus, negebantis valdyti neigiamų emocijų;
* vaikas konfliktuoja su mokytoju ar draugais;
* norite sužinoti ar kyla klausimų apie vaiko raidos ypatumus ir t. t.

**Viskas, kas vyksta konsultacijų metu, yra griežtai konfidencialu.**

**Susisiekti galite elektroniniu paštu:** [**psichologe.renata@gmail.com**](mailto:psichologe.renata@gmail.com)